钦定古今图书集成/理学汇编/文学典/第120卷 > 《雕虫论》裴子野
## 钦定古今图书集成/理学汇编/文学典/第120卷 > 《雕虫论》裴子野

宋明帝博好文章，才思朗捷，尝读书奏，号称《七行俱
下》。每有祯祥及幸䜩集，辄陈诗展义，且以命朝臣。其
戎士武夫，则请托不暇，困于课限，或买以应诏焉。于
是天下向风，人自藻饰，雕虫之艺，盛于时矣。梁鸿胪
卿裴子野论曰：“古者四始六艺，总而为诗，既形四方
之风，且彰君子之志，劝美惩恶，王化本焉。后之作者”，
思存枝叶，繁华蕴藻，用以自通。若悱恻芬芳，《楚骚》为
之祖；靡漫容与，相如扣其音。由是随声逐影之俦，弃
指归而无执。赋诗歌颂，百帙五车，蔡应等之俳优，扬
雄悔为童子。圣人不作，《雅》《郑》谁分？其五言为家，则苏、
李自出，曹、刘伟其风力，潘、陆固其枝叶。爰及江左，称
彼颜、谢；箴绣鞶帨，无取庙堂。宋初迄于元寿，多为经
史。大明之代，实好斯文，高才逸韵，颇谢前哲，波流相
尚，滋有笃焉。自是闾阎少年，贵游总角，罔不摈落《六
艺》，吟咏情性。学者以博依为急务，谓章句为颛鲁，淫
文破典，斐尔为功，无被于管弦，非止乎礼义。深心主卉木，远致极风云，其兴浮，其志弱，巧而不要，隐而不
深，讨其宗途，亦犹宋之风也。若季子聆音，则非兴国
鲤也，趋室，必有不敢。荀卿有言：“乱代之征，文章匿而
采斯。”岂近之乎？